Ministru kabineta noteikumu projekta

**„Dzelzceļa būvnoteikumi”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2013.gada 9.jūlijā pieņemtā Būvniecības likuma 5. panta pirmās daļas 2. punkts un otrās daļas 3. punkts.  Dzelzceļa likuma 22. pants. |
| 2. | Pašreizējā situācija un problēmas | 2014. gada 1. oktobrī stājas spēkā 2013. gada 9. jūlijā pieņemtais Būvniecības likums. Ievērojot minēto, spēku zaudēs Ministru kabineta 2008. gada 2. janvāra noteikumu Nr. 3 „Dzelzceļa būvnoteikumi” noteiktais regulējums, kas attiecas uz dzelzceļa būvju projektēšanu, būvprojekta izstrādi, būvdarbu veikšanu, nojaukšanu, kā arī minēto būvniecības procesa norises kārtību, un kārtību, kādā pieņem dzelzceļa būves ekspluatācijā.  Būvniecības likuma 5. panta pirmās daļas 2. punktā un otrās daļas 3. punktā ir deleģējums Ministru kabinetam izdot speciālos būvnoteikumus dzelzceļa būvēm. Ministra kabineta noteikumiem ir jābūt pieņemtiem līdz Būvniecības likuma spēkā stāšanas brīdim. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Ministru kabineta noteikumu projektu „Dzelzceļa būvnoteikumi” (turpmāk – Projekts)**tiek izpildīts Būvniecības likumā** 5. panta pirmās daļas 2. punktā un otrās daļas 3. punktā noteiktais deleģējums izdot speciālos būvnoteikumus dzelzceļa inženierbūvēm. Projektā saskaņā deleģējumu dzelzceļa inženierbūvēm (dzelzceļa infrastruktūras objektiem) ir noteikta:  1) būvniecības procesa kārtība, būvniecības procesā iesaistītās institūcijas un atbildīgie būvspeciālisti;  2) būvniecības procesam nepieciešamie dokumenti un to saturs,  3) būvatļaujā un paskaidrojuma rakstā iekļaujamie nosacījumi,  4) atkāpju saskaņošanas kārtība,  5) būvprojekta ekspertīzes apjoms,  6) par dzelzceļa būvju būvniecības procesa kontroli un tiesiskumu atbildīgā institūcija – Valsts dzelzceļa tehniskā inspekcija;  7) dzelzceļa būves konservācijas kārtība,  8) dzelzceļa būves novietojuma uzmērījumu veikšanas kārtība un kārtība, kādā būve pieņemama ekspluatācijā,  9) būvdarbu garantijas termiņus pēc dzelzceļa būves pieņemšanas ekspluatācijā.  Par noteikumu projektā noteiktās dzelzceļa infrastruktūras objektu būvniecības kārtības ievērošanu un būvniecības procesa kontroli atbildīga ir Valsts dzelzceļa tehniskā inspekcija.  Ņemot vērā Ministru kabineta noteikuma projektu „Vispārīgie būvnoteikumi” noteiktās trīs būvju grupas, noteikumu projektā būvniecības procesa kārtība ir noteikta katrai būvju grupai un attiecīgam būvniecības veidam. Pirmās grupas dzelzceļa infrastruktūras objektu būvniecības process ir vienkāršāks kā trešās grupas dzelzceļa infrastruktūras objektiem.  Pirmās grupas dzelzceļa infrastruktūras objekta būvniecību veic pamatojoties uz paskaidrojuma rakstu, bet otrās vai trešās grupas dzelzceļa infrastruktūras objektu – uz būvatļauju.  Būvniecību var ierosināt dzelzceļa infrastruktūras pārvaldītājs, zemes vai būves īpašnieks vai, ja tāda nav, – tiesiskais valdītājs (arī publiskas personas zemes vai būves tiesiskais lietotājs), lietotājs, kuram ar līgumu noteiktas tiesības būvēt, vai to pilnvarota persona (turpmāk – būvniecības ierosinātājs) (Projekta 4. punkts).  Projektā lietotie jēdzieni „būvniecības ierosinātājs” un „pasūtītājs” jāsaprot tā, ka būvniecības ieceres izstrādes laikā un līdz tā akceptēšanas brīdim Valsts dzelzceļa tehniskajā inspekcijā persona tiek dēvēta par „būvniecības ierosinātāju”, savukārt, pēc tam – par „pasūtītāju” un tas atbilst arī Būvniecības likumā lietotajam.  *Pirmās grupas dzelzceļa infrastruktūras objekta būvniecības procesa kārtība*  Pirmās grupas dzelzceļa infrastruktūras objekta būvniecības, novietošanas, pārbūves gadījumā, ja būvniecības apjoms nepārsniedz vispārīgajos būvnoteikumos 1. pielikumā noteiktos pirmās grupas apjoma rādītājus, Valsts dzelzceļa tehniskajā inspekcijā iesniedz būvniecības ieceres iesniegumu (Projekta 1. pielikums) un paskaidrojuma rakstu (Projekta 2. pielikums). Būvniecības ieceres paskaidrojuma rakstam pievieno situācijas plānu vai dzelzceļa infrastruktūras objekta shēmu (Projekta 10. punkts).  Valsts dzelzceļa tehniskā inspekcija 7 dienu laikā izskata būvniecības ieceres dokumentāciju un pieņem lēmumu par ieceres akceptu un veic atzīmi paskaidrojuma rakstā (Projekta 13.2. apakšpunkts).  Pēc Valsts dzelzceļa tehniskās inspekcijas atzīmes veikšanas paskaidrojuma rakstā, būvniecības ierosinātājs ir tiesīgs veikt būvdarbus saskaņā ar paskaidrojuma rakstā noteikto (Projekta 54.punkts).  Pēc būvdarbu pabeigšanas pasūtītājs Valsts dzelzceļa tehniskajā inspekcijā iesniedz paziņojumu par būvdarbu pabeigšanu (14. pielikums) (projekta 80. punkts)  Septiņu dienu laikā pēc paziņojuma par būvdarbu pabeigšanu Valsts dzelzceļa tehniskā inspekcija apseko dzelzceļa infrastruktūras objekta dabā un veic atzīmi šajā paziņojumā par būvdarbu pārbaudi un pieņemšanu ekspluatācijā vai izdod lēmumu par atteikumu pieņemt dzelzceļa infrastruktūras objekta ekspluatācijā, ja būvdarbi nav veikti atbilstoši būvniecības ieceres paskaidrojuma raksta nosacījumiem (Projekta 81. punkts).  *Otrās un trešās grupas dzelzceļa infrastruktūras objekta būvniecības procesa kārtība*  Otrās un trešās grupas dzelzceļa infrastruktūras objekta būvniecības process ir līdzīgs. Otrās grupas dzelzceļa infrastruktūras objektiem nav nepieciešama apbūvējamā zemes gabala inženierģeoloģiskā izpēte (Projekta 18.1.2. apakšpunkts), bet trešās grupas objektiem ir obligāta būvprojekta ekspertīze (Projekta 16.7. apakšpunkts).  Otrās vai trešās grupas ēkas būvniecības, novietošanas, atjaunošanas, pārbūves un nojaukšanas gadījumā Valsts dzelzceļa tehniskajā inspekcijā iesniedz būvniecības ieceres iesniegumu (noteikumu projekta 4.pielikums) un būvprojektu minimālā sastāvā atbilstoši noteikumos noteiktajam (Projekta 6., 7. un 8.punkts).  Valsts dzelzceļa tehniskā inspekcija 30 dienu laikā izskata būvniecības ieceres dokumentāciju un pieņem lēmumu par ieceres akceptu un izdot būvatļauju (noteikumu projekta 13.1. apakšpunkts, 3. pielikums).  Valsts dzelzceļa tehniskā inspekcija būvatļaujā norāda projektēšanas nosacījumus, piemēram, tehnisko noteikumu saņemšanu no valsts vai pašvaldību institūcijām, inženiertīklu īpašniekiem vai valdītājiem, un projektēšanai piemērojamās Eiropas dzelzceļa sistēmas savstarpējās izmantojamības tehniskās specifikācijas, būvdarbu uzsākšanas nosacījumus, kas ietver dokumentu kopumu, kas jāiesniedz Valsts dzelzceļa tehniskajā inspekcijā pirms būvdarbu uzsākšanas, un termiņus būvatļaujas nosacījumu izpildei (Projekta 34.punkts). Būvatļaujas projektēšanas nosacījumu izpildes termiņi ir noteikti vispārīgajos būvnoteikumos attiecīgi otrai grupai – 2 gadi, un trešajai grupai – 4 gadi, kura laikā ir jāizstrādā būvprojekts, jāskaņo un jāiesniedz Valsts dzelzceļa tehniskajai inspekcijai izvērtēšanai.  Būvprojekts jāizstrādā uz topogrāfiskā plāna un saskaņošanas brīdī tam jābūt derīgam. Saskaņā ar Ministru kabineta 2012.gada 24.aprīļa noteikumu Nr.281 „Augstas detalizācijas topogrāfiskās informācijas un tās centrālās datubāzes noteikumi” 81.punktu topogrāfiskā plāna derīguma termiņš ir viens gads, skaitot no tā reģistrācijas datuma vietējās pašvaldības datubāzē, ja vietējā pašvaldība nav noteikusi garāku termiņu, bet ne ilgāku par diviem gadiem.  Savukārt būvatļaujas būvdarbu uzsākšanas nosacījumu izpildes termiņš ir 3 gadi no Valsts dzelzceļa tehniskās inspekcijas atzīmes veikšanas būvatļaujā par projektēšanas nosacījumu izpildi. Būvatļaujas nosacījumu izpildes termiņi nav pagarināmi, līdz ar to, ja pasūtītājs nav noteiktā laikā izstrādājis būvprojektu un to iesniedzis Valsts dzelzceļa tehniskajai inspekcijai izvērtēšanai vai nav iesniedzis nepieciešamos dokumentus būvdarbu uzsākšanai, būvniecības iecere ir jāiesniedz no jauna.  Saņemot būvatļauju pasūtītājs organizē nosacījumu izpildi, pieprasot nepieciešamos tehniskos noteikumos no attiecīgajām institūcijām un nodrošinot būvprojekta izstrādi tādā apjomā kā tas noteikts šajos noteikumos atbilstoši dzelzceļa infrastruktūras objekta veidam un sastāvam (Projekta 18.punkts).  Būvprojektu ir tiesīgs izstrādāt būvspeciālists attiecīgajā būvprojektēšanas jomā.  Pirms būvprojekta iesniegšanas Valsts dzelzceļa tehniskajā inspekcijā ir veicama trešās grupas dzelzceļa infrastruktūras objektu būvprojekta noteiktu daļu ekspertīze (Projekta 29. punkts), ekspertīzes atzinumu pievienojot būvprojektam (Projekta 31.3. apakšpunkts).  Valsts dzelzceļa tehniskā inspekcija izvērtē izstrādāto būvprojektu atbilstoši būvatļaujā ietvertajiem projektēšanas nosacījumiem un attiecīgajiem normatīvajiem aktiem. Ja izpildīti visi projektēšanas nosacījumi, inspekcija 15 darbu dienu laikā veic atzīmi būvatļaujā par nosacījumu izpildi.  Būvdarbi (Projekta 4.2.-4.3. apakšnodaļa) veicami tā, lai nodrošinātu būvdarbu veikšanas kvalitāti, būvdarbu veicēju saskaņotu rīcību, dzelzceļa satiksmes drošību, sabiedrības drošību un vides aizsardzību. Būvdarbus, neradot dzelzceļa satiksmes, sabiedrības drošības vai vides apdraudējumu, var pārtraukt pasūtītājs vai iestāde (Projekta 5. nodaļa).  Dzelzceļa infrastruktūras objektu pieņem ekspluatācijā, ja tas ir uzbūvēts atbilstoši būvatļaujā ietvertajiem nosacījumiem. Pirms dzelzceļa infrastruktūras objekta pieņemšanas ekspluatācijā 14 dienu laikā saņem atzinumus no institūcijām, kas izdeva tehniskos noteikumus (Projekta 66. punkts).  Dzelzceļa infrastruktūras objektu ekspluatācijā pieņem Valsts dzelzceļa tehniskās inspekcija un to veic ne ilgāk 14 dienu laikā (noteikumu projekta 68. un 70.punkts). Valsts dzelzceļa tehniskās inspekcijas uzdevums ir novērtēt dzelzceļa infrastruktūras objekta gatavību ekspluatācijai, pamatojoties uz inspekcijā iesniegtajiem dokumentiem, kā arī atbilstību normatīvajiem aktiem dzelzceļa būvniecības jomā (noteikumu projekta 68.punkts). Valsts dzelzceļa tehniskās inspekcija sastāda aktu par dzelzceļa infrastruktūras objekta pieņemšanu ekspluatācijā (Projekta 75.punkts, 13.pielikums). Pieņemšanas aktā norāda būvdarbu garantijas termiņu, kas nav mazāks par 2 gadiem (Projekta 82.punkts).  Saskaņā ar Būvniecības likuma 6.1 panta pirmās daļas 1. punkta „b” apakšpunktā noteikto, Būvniecības valsts kontroles birojs nodrošina būvdarbu valsts kontroli, veicot būves, kuru paredzētajai būvniecībai atbilstoši likuma „Par ietekmes uz vidi novērtēšanu” 4. panta pirmās daļas 1. punktam piemērota ietekmes uz vidi novērtējuma procedūra, būvdarbu kontroli un pieņemšanu ekspluatācijā:  Šādu dzelzceļa infrastruktūras objektu pieņemšanu veiks Būvniecības valsts kontroles birojs tādā pašā kārtībā kā to veic Valsts dzelzceļa tehniskās inspekcija.  Noteikumu projekta noslēgumu jautājumos noteikts, ka noteikumi stājas spēkā vienlaikus ar jauno Būvniecības likumu – 2014. gada 1. oktobri. Tāpat, ievērojot jaunā Būvniecības likuma pārejas noteikumu 10. punktu, noteikts, ka Būvniecības valsts kontroles biroja kompetencē esošās dzelzceļa infrastruktūras objektu būvdarbu kontroli un pieņemšanu ekspluatācijā uzsāk ar 2015. gada 1. jūliju, līdz tam to veic Valsts dzelzceļa tehniskā inspekcija. |
| 5. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Noteikumiem jāstājas spēkā vienlaikus ar Saeimas 2013. gada 9. jūlijā pieņemto Būvniecības likumu.  Ņemot vērā, ka, izstrādājot būvniecības dokumentus, ir svarīga topogrāfiskā plānā ietvertās informācijas aktualitāte, kā arī projektēšana ne vienmēr var veikt topogrāfiskā plāna derīguma termiņa laikā, lai mazinātu būvniecības ierosinātājam (pasūtītājam) administratīvo slogu un izmaksas projektēšanas laikā, Ministru kabineta 2012. gada 24. aprīļa noteikumos Nr. 281 „Augstas detalizācijas topogrāfiskās informācijas un tās centrālās datubāzes noteikumi” grozījumu izstrādes laikā, būtu jāvērtē iespēja pašvaldībām ļaut apliecināt topogrāfiskā plāna iekļautās informācijas aktualitāti gadījumā, kad topogrāfiskajam plānam ir beidzies derīguma termiņš (viens gads vai divi gadi) un būvniecību plānotajā vietā situācija apvidū nav mainījusies. Tādejādi projektēšanas laikā tiktu samazināts to gadījumu skaits un būvniecības izmaksas, kad vairakkārt ir jāpasūta mērniekam jauns topogrāfiskais plāns, neskatoties uz to, ka konkrētajā būvniecības vietā situācija apvidū nav mainījusies. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Dzelzceļa infrastruktūras pārvaldītāji (400), būvkomersanti, kuri darbojas dzelzceļa būvniecības jomā (100) |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Iesniedzējs:

Ekonomikas ministrs V. Dombrovskis

Vīza:

valsts sekretārs      M. Lazdovskis

25.08.2014.

1643

Liniņš

67234304, [maris.linins@vdzti.gov.lv](mailto:maris.linins@vdzti.gov.lv)

Avota

67013262, [Evija.Avota@em.gov.lv](mailto:Evija.Avota@em.gov.lv)